Marius Jampolskis

Marius Jampolskis (g. 1978 m. rugpjūčio 18 d. Kaune) – Lietuvos kino ir teatro aktorius, televizijos laidų ir renginių vedėjas.

Biografija 
Mokėsi Kauno Milikonių vid. m-kloje. 1997–2003 m. studijavo Lietuvos muzikos akademijos Teatro ir kino fakultete (kurso vad. Vladas Bagdonas).

2003 m. vaidino Vilniaus teatre „Lėlė“. Nuo 2005 m. vaidina LNDT. Yra sukūręs vaidmenų Lietuvos ir Rusijos kino studijų filmuose.

Su buvusia žmona Aiste susilaukė sūnaus Dovydo. 2013 m. rugpjūtį susituokė antrą kartą (žmona Renata Uzialkaitė). 2015 m. su ja susilaukė pirmagimės Viltės.

TV veikla 
2008–2009 m. buvo vienas iš LTV muzikinio projekto „Triumfo arka“ vedėjų. Nuo 2009 m. – vienas iš loterijos LNK kanale „Teleloto“ vedėjų. 2010 m. dalyvavo LNK muzikiniame šou „Žvaigždžių duetai“ ir kartu su Algiu Ramanausku-Greitai vedė LNK muzikinį projektą „Lietuvos daina“. 2011 m. kartu su A. Ramanausku tapo LNK laidos „Supermiestas“ vedėjais.

Vaidino televizijos serialuose – TV3 „Moterys meluoja geriau“ ir „Nemylimi“.

Vaidmenys teatre 
 1999 m. Studentas. Su Goethes „Faustu“, rež. Valentinas Masalskis, Menų sambūris.
 2003 m. Klounas. Thomas Bernhard. Įpročio jėga, rež. Valentinas Masalskis, LNDT.
 2003 m. Berniukas. Federico Garcia Lorca. Donja Rosita, arba Gėlių kalba, rež. Gintaras Varnas, KVADT.
 2004 m. Juokdarys. William Shakespeare. Karalius Lyras, rež. Valentinas Masalskis, LNDT.
 2004 m. Zametovas, Mikola. Fiodoras Dostojevskis. Nusikaltimas ir bausmė, rež. Gintaras Varnas, KVADT.
 2004 m. Mordredas. Tankred Dorst. Nusiaubta šalis, rež. Gintaras Varnas, SEAS, Menų spaustuvė, KVADT.
 2005 m. Albina Žiupsnytė. Saula, rež. Valentinas Masalskis, LNDT.
 2005 m. Liamšinas. Fiodoras Dostojevskis. Demonai. Nelabieji. Apsėstieji. Kipšai, rež. Jonas Vaitkus, LNDT.
 2005 m. Bobis Franklinas. Ray Cooney. Meilė pagal grafiką, rež. Adolfas Večerskis, LNDT.
 2005 m. Dima. Romualdas Granauskas. Duburys, rež. Sigitas Račkys, LNDT.
 2006 m. Mažasis princas. Antoine de Saint-Exupéry. Mažasis princas, rež. Saulius Mykolaitis, LNDT.
 2006 m. Mudakas. Juozas Glinskis. Vieno tėvo vaikai, rež. Gytis Padegimas, LNDT.
 2006 m. Rašytojas Kostas Skinkys. Vytautas V. Landsbergis. Bunkeris, rež. Vytautas V. Landsbergis, LNDT.
 2007 m. Dievas. Elfriede Jelinek. Bembilendas, rež. Yana Ross, LNDT.
 2008 m. Kunigas. D. Waserman, J. Darionas, M. Leigh. Žmogus iš La Mančos, rež. Adolfas Večerskis, LNDT.

Vaidmenys kine 
 2005 m. Dievų miškas
 2006 m. Chotabyčius
 2008 m. Kolekcionierė
 2008 m. Teatro aktorius. Kai aš buvau partizanas, rež. Vytautas V. Landsbergis, A Propos

Vaidmenys televizijoje 
 2008 m. - 2020 m. Moterys meluoja geriau (TV serialas) (Donatas)
 2009 m. Nemylimi (TV serialas) (Tauras Liutkevičius – Liukas)
 2016 m. Rezidentai (TV serialas) (Tomas Igaunis)
 2018 m. Pasmerkti IV (TV serialas) (Tauras Liutkevičius – Liukas)

Apdovanojimai 
 2005 m. „Auksinis scenos kryžius“ geriausio jauno menininko kategorijoje
 2008 m. „Sidabrinė gervė“ geriausio metų kino aktoriaus kategorijoje
 2010 m. LNK muzikinio projekto „Žvaigždžių duetai 4“ auksiniai mikrofonai (su Irūna Puzaraite) 
 2013 m. Geriausias metų aktorius (Sidabrinė gervė) 
 2017 m. Žurnalo „Žmonės“ apdovanojimuose „Žmonės 2017“ laimėjo „Mylimiausias metų aktorius“ nominacijoje

Šaltiniai 

Lietuvos aktoriai
Lietuvos laidų vedėjai
Lietuvos renginių vedėjai